钦定古今图书集成/明伦汇编/闺媛典/第172卷 > 柯瓒妻黄荷玉
## 钦定古今图书集成/明伦汇编/闺媛典/第172卷 > 柯瓒妻黄荷玉

按《泉州府志》：“黄荷玉，柯瓒妻，晋江人。归未几，舅姑相
继没，殡于浅土。既而夫亦亡，黄年二十三，家业凋敝，
三丧未举，玉尽弃簪珥为葬具。父怜其家贫无子，累
欲嫁之，黄恚曰：‘儿虽饿死，决不至以衣食累吾父’。自
是弃梳栉，勤纺绩，二十年足迹不及父家，宗族兄弟
绝不相接。卒年五十有三。”